UudisedUudisedArvamusHaridusAjaluguKeskkondLoodusPsüühikaTeaduseluTehnikaTervisUniversumÜhiskondTeadus 3 minutigaMeediataipEriprojektidEriprojektidGoldbergi masinAasta koolKeskkonnakuuAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseksTV/RaadioTV/RaadioLaborTaskuhäälingNovaatorOsoonPuust ja punaseksR2 PortaalTeadusvideodAbi
#000003
EriprojektidGoldbergi masinAasta koolKeskkonnakuuAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseks
#000004
Meestekesksed ravimiuuringud jätavad naised kõrvaltoimete küüsi
#000005
Statistika põhjal võib ravimite tarvitamisel esineda naistel umbes 50­–75 protsenti rohkem kõrvaltoimeid kui meestel. Autor/allikas: Priit Mürk/ERR
#000006
Hiljutine teadustöö viitas sellele, kuidas ravimeid välja töötades ei katsetata neid sageli naiste peal, vaid eeldatakse, et naiste ja meeste puhul toimivad rohud samamoodi. See aga ei pruugi tõsi olla. Teadlased nendivad, et kasvõi kõrvaltoimete vähendamiseks peaks ravimiuuringutes meeste ja naiste kehaliste eripäradega rohkem arvestama.
#000007
Biomeditsiinilised uuringud aitavad mõista haiguste kulgu ja seda, kuidas neid ravida. Enamik taolisi katseid on tehtud katseloomadel, näiteks isashiirtel, või siis meessugukromosoomiga rakkudel. Seejuures on arstiteadlased tihti oletanud, et uuringu tulemused kehtivad samamoodi nii meestel kui ka naistel, kuigi naisi ei ole tavaliselt eraldi uuritud. Ometi tunnistavad teadlased, et mehed ja naised võivad haigusi erinevalt kogeda. See hõlmab nii haiguste kulgu, sümptomeid, nende pikkust ja raskust kui ka ravi tõhusust.
#000009
Seega on naised võrreldes meestega näiteks retseptiravimeid võttes kehvemas olukorras. Statistika põhjal võib ravimite tarvitamisel esineda naistel umbes 50­–75 protsenti rohkem kõrvaltoimeid kui meestel. Selle tulemusel on viimasel ajal mitmed ravimid turult eemaldatud, sest tuntakse muret, milliseid terviseriske võivad need naistele pikaajaliselt põhjustada.
#000010
Varem arvati, et naistele võivad võrreldes meestega mõjuda ravimid erinevalt seepärast, et nad kaaluvad üldjuhul vähem kui mehed. Organismi talitlusest tulenevatele eripäradele on pööratud tähelepanu vähem. Seetõttu on arvatud, et kõrvaltoimete leevendamiseks piisab vaid ravimiannuste kehakaalule vastavaks kohandamisest. Uus uuring viitab, et see ei pruugi nii olla.
#000011
Ravimireaktsioonid on tugevalt seotud sellega, kuidas ravim naiste ja meeste kehas toimib, sest füsioloogilisi erinevusi on mitu. Need omakorda mõjutavad ravimite imendumist organismi. See aga ei ole eriti seotud kehakaaluga.
#000013
Muu hulgas katsetasid teadlased hiirtel, kas soolisi erinevusi nagu rasvamassi ning glükoosi- ja kolesteroolitaset saab seletada ainult kehakaaluga. Analüüsi põhjal seda paljude omaduste puhul teha ei saa. Nende mõned näited on füsioloogilised tunnused, nagu raua tase ja kehatemperatuur, ning organismi ehituse eripärad, nagu rasvamass või südame löögisageduse erinevus.
#000014
Seega tuleb ravimite manustamisel kaaluda soolisi erinevusi ja iga juhtumi puhul eraldi. Ajal, mil täppismeditsiin on üha tähtsam, kinnitas ka tehtud uuring, et soopõhised andmed on vajalikud, et ravida inimesi võimalikul parimal viisil.
#000015
Sageli lõpetavad naised mõningate ravimite tarvitamise just seetõttu, et nendega käivad kaasa tugevad kõrvalmõjud. Teadlased sõnul saaksid naised leebemate kõrvaltoimete korral tervishoiusüsteemist suuremat kasu.
#000016
Lisaks on ravimite kõrvaltoimed küllaltki sagedased ja kulukad ka tervishoiusüsteemile. Hiljutise Austraalia uuringu põhjal jõuab riigi haiglatesse igal aastal 250 000 patsienti hädadega, mis on seotud ravimitega. See maksab tervishoiusüsteemile 1,4 miljardit dollarit aastas.
#000017
Teadlased astuvad suuri samme, et paljastada ravimi kõrvaltoimete põhjuseid
#000018
Doktoritöö: lapsi ja hajameelseid eakaid võiks aidata prinditud ravimid
#000019
DNA valmistamise mehhanismi uurimine kannustab vähiravi leidmist
#000020
Depressiooniravimid aitavad bakteritel antibiootikume trotsida
#000023
Soolebakterite liigirikkust laastab juba vähene antibiootikumide tarbimine
#000025
Uuring: nihverdamine viitab põdurale tervisele
#000027
HPV-vaktsiini mõju on näha juba kümne aastaga
#000031
Teadlase koduvisiit: Grete Arro usub, et targad lapsed kasvavad hinneteta
#000032
Geenid juhatavad salu-lehelinnu õigele rännuteele
#000035
Tants D-vitamiini ümber: odav turundustrikk või põhjamaine paratamatus?
#000039
Miks peaks tegema päevas just 10 000 sammu?
#000040
Meelespea täiskasvanule: mille vastu peaks (uuesti) vaktsineerima
#000041
Viis aastat Ebolat: tapva troopikahaiguse vastu puudub huvi ja tõhus ravi
#000043
Statistik vastab: milline alkoholikogus jääb veel mõistlikkuse piiresse?
#000044
Kuidas parandada immuunsust? Immunoloogid jagavad praktilisi soovitusi
#000045
HPV vaktsiinist: ausalt ja emotsioonideta
#000047
Teadlane selgitab, kuidas sport tervist kahjustab
#000049
Suure osa läbipõlemisest põhjustab pikaajaline positiivne stress
#000050
Hambaarst: "tervisliku" mahla joomine võib lapse juba noorelt sandistada
#000051